Komission asetus (ETY) N:o 507/88, annettu 25 päivänä helmikuuta 1988, tuoreiden tai jäähdytettyjen lampaanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta



Virallinen lehti nro L 052 , 26/02/1988 s. 0020 - 0020

Suomenk. erityispainos Alue 3 Nide 26 s. 0056

Ruotsink. erityispainos Alue 3 Nide 26 s. 0056



KOMISSION ASETUS (ETY) N:o 507/88, annettu 25 päivänä helmikuuta 1988, tuoreiden tai jäähdytettyjen lampaanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80(1), sellaisena kuin se on viimeksi muutettuna asetuksella (ETY) N:o 3908/87(2), ja erityisesti sen 4 artiklan, sekä katsoo, että komission asetuksessa (ETY) N:o 1481/86(3), sellaisena kuin se on viimeksi muutettuna asetuksella (ETY) N:o 3679/87(4), säädetään, että kunkin jäsenvaltion yksillä tai useammilla edustavilla markkinoilla todettu hinta laaditaan käyttämällä kullekin markkinoille tulevan kunkin laatuluokan suhteellista merkitystä ilmaisevia painotuskertoimia, Belgiassa olisi korvattava agneaux extra -laatuluokka tuotannoltaan edustavammalla agneaux de boucherie-slachtlammeren -laatuluokalla, Irlannissa Nenaghin edustavat markkinat on suljettu; suuri osa tähän asti Nenaghissa kaupan pidetyistä karitsoista pidetään nyt kaupan Camolinissa; jälkimmäisessä keskuksessa todetun kaupan määrä johtaa siihen, että Camolinia on pidettävä edustavina markkinoina, Alankomaissa Harlingenin edustavat markkinat on suljettu; ottaen huomioon siellä todetun kaupan määrän on Sluisin markkinoita pidettävä edustavina markkinoina, lisäksi ottaen huomioon toisaalta Bodegravenin ja Nieuwekerk a/d/ Ijsselin ja toisaalta Amsterdamin markkinoilla todetun kaupan määrän olisi suotavaa koota nämä markkinat yksille edustaville markkinoille otsakkeeseen "Kleinere Slachterijen", ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 1481/86 liitteen II A kohdassa ilmaisu "agneaux extra" ilmaisulla "agneaux de boucherie-slachtlammeren". 2. Korvataan asetuksen (ETY) N:o 1481/86 liitteen II G kohdan a alakohdassa sana "Nenagh" sanalla "Camolin". 3. Korvataan asetuksen (ETY) N:o 1481/86 liitteen II I kohdassa sanat "Harlingen, Bodegraven, Nieuwerkerk a/d/ Ijssel" sanoilla "Sluis, Kleinere Slachterijen". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 7 päivästä maaliskuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1988. Komission puolesta Frans ANDRIESSEN Varapuheenjohtaja (1) EYVL N:o L 183, 16.7.1980, s. 1 (2) EYVL N:o L 370, 30.12.1987, s. 16 (3) EYVL N:o L 130, 16.5.1986, s. 12 (4) EYVL N:o L 346, 10.12.1987, s. 14